Middelsstore, litt flate, rødlige trebukker med svarte tegninger. Hannens hode er betydelig utvidet med sigdformede mandibler, bredere enn pronotum, hunnens hode av mer normal størrelse. Antennene er noe kortere enn kroppen hos hunnene, litt lengre enn kroppen hos hannene. Pronotum har rundede sider med en tann midt på. Dekkvingene har en svart flekk nær spissen, pronotum kan også ha svarte tegninger.